Abans de fer la sol·licitud, l'organitzador s'ha d'assegurar que disposa dels documents següents:
Pel que fa la complementació de la sol·licitud per part de l'organitzador, cal tenir clars dos elements clau:
Veure vídeo tutorial "Com es por fer la sol·licitud d'acreditació d'una activitat"
Guia de suport per a l'acreditació d'activitats de formació continuada
* Recordeu, a l'hora de complimentar el formulari, que de la informació aportada en dependrà l'avaluació de l'activitat i, en conseqüència el nombre de crèdits.
Ha de tenir relació i reflectir el contingut de l'activitat sense incloure la modalitat (curs, seminari...).
Serà idèntic al que figuri en la publicitat i en els diplomes o certificats acreditatius.
Si s'han acreditat versions prèvies de la mateixa activitat, indiqueu el numero de registre anterior (090XXXX).
No poden contenir termes que indueixin a confusió amb els títols oficials de l'Estat o la Universitat (especialista, màster, diploma, expert, tècnic, doctorat, llicenciatura, postgrau, capacitació, etc.).
En el cas particular de la formació a distància, cal cuidar que el títol no es confongui amb altres propis de la formació presencial i en els quals l'aprenentatge d'habilitats psicomotrius és important.
Serà la persona a la qual el Consell es dirigirà per qualsevol gestió i/o comunicació relacionada amb la sol·licitud.
Cal indicar el telèfon de contacte o correu electrònic.
- Curs: activitat docent dirigida a adquirir o millorar la competència en una àrea determinada.
Pot incloure un o més docents i una o més sessions.
Mireu requisits segons la modalitat escollida.
- Seminari/Webminar: activitat docent on s'aborda amb caràcter monogràfic i en profunditat un tema determinat.
La principal característica és l'intercanvi d'experiències entre els alumnes i el foment de la crítica i el debat.
Per aquest motiu cal que els participants tinguin un nivell homogeni.
És aconsellable un grup reduït de participants.
- Taller: activitat predominantment pràctica l'objectiu de la qual és el desenvolupament de les habilitats.
Té una duració curta, pocs participants i exigeix la participació activa de tots ells.
- Congrés: reunió de contacte i intercanvi entre professionals especialistes en alguna matèria, en què es proporciona informació, es comuniquen novetats i els últims descobriments, s'analitzen problemes, es busquen solucions i s'elaboren conclusions.
Pot tenir un elevat nombre de participants, amb activitats simultànies en el temps, amb diferent metodologia i contingut variat.
Ha de tenir un comitè científic i un comitè organitzador.
- Jornada: reunió d'especialistes de mig dia de durada, com a mínim, normalment monogràfica, dedicada a la discussió, actualització o exposició de nous estudis sobre un o diversos temes d'actualitat.
- Reunió científica: reunió d'un grup d'experts generalment monogràfica i de curta durada on s'analitzen problemes, es busquen solucions i s'elaboren conclusions.
- Sessions clíniques: són sessions de curta durada que tenen lloc dins d'un servei, centre o unitat assistencial, que es fan de manera periòdica amb la finalitat d'actualitzar les competències
- Estades: es poden acreditar aquelles estades a centres assistencials de referència on el professional s'incorpora a l'equip de treball d'una determinada àrea a temps complet per millorar i/o assolir aquelles competències que no pot fer al seu lloc de treball, ja sigui perquè són noves tècniques o perquè són coneixements específics d'allà on fa l'estada.
- Grup de treball o comissió institucional: reunió de treball d'un grup d'experts amb la finalitat d'incidir en la millora dels processos assistencials o en aspectes directament relacionats amb l'entorn sanitari, mitjançant
l'elaboració, anàlisis, pilotatge de protocols, guies o procediments.
En les activitats a distància o mixtes cal especificar el sistema de seguretat/accés i control de participació i assistència.
Han de ser proporcionals per afavorir la consecució dels objectius proposats.
No s'inclouen en el còmput els períodes sense activitat docent (inauguracions, dinars, descansos...).
Per tal que una activitat sigui admesa a tràmit ha de tenir una durada mínima d'una hora lectiva i una màxima de 100 hores.
És fonamental que el nombre de participants sigui coherent amb la modalitat i tipus de formació de manera que permeti la consecució dels objectius proposats.
Professionals als quals es dirigeix l'activitat:
Únicament podran acreditar-se activitats dirigides als professionals que figuren al llistat de professions sanitàries descrit a la LOPS.
No s'admeten les dirigides a estudiants de grau o especialitat (MIR, PIR...).
Com que són programes de formació continuada, es aconsellable que l'activitat vagi dirigida a un col·lectiu el més específic i homogeni possible, ja que una activitat pot ser molt pertinent per a un professional o especialista concret però gens per a un altre.
La multidisciplinarietat, bo i que pot ser recomanable en alguns cassos, no ho és com a norma.
PERFIL PEDAGÒGIC DE L'ACTIVITAT
Aquest apartat constitueix el nucli específic de l'avaluació qualitativa.
Per tal que una activitat pugui ser acreditada cal que reuneixi uns criteris mínims de qualitat, que es valoren en cadascun dels cinc punts d'aquest apartat en funció de la informació aportada.
Qualsevol activitat formativa ha de basar-se en uns objectius centrats en allò que els participants han d'aprendre.
Els objectius són la guia que permet desplegar el programa i planificar l'avaluació per tal de donar resposta a les necessitats detectades.
Els objectius poden ser generals, quan pretenen explicar la globalitat o intencionalitat educativa d'una activitat, és a dir, han d'explicar suficientment allò que pretén assolir.
I específics, quan pretenen explicar el detall dels comportaments que s'esperen del procés d'aprenentatge, és a dir, han de descriure allò que els alumnes seran capaços de fer un cop acabada l'activitat, explicat en termes d'actualització/millora de coneixements, actualització/millora d'habilitats o millora/modificació d'actituds.
Cada objectiu específic correspon a un de general, amb el qual hi té una relació lògica.
a) Cal descriure els objectius d'aprenentatge generals i específics de l'activitat formativa.
b) S'han de justificar que els objectius d'aprenentatge generals i específics descrits, en cas d'assolir-se, serveixen per resoldre les necessitats detectades.
Els objectius de l'activitat formativa són la base per valorar adequadament els altres apartats.
La qualitat en el disseny de l'activitat depèn de la coherència entre els objectius i la resta d'elements (metodologia, recursos materials, avaluació...)
Cal fer una descripció del programa de l'activitat detallant:
a) Calendari i programa de l'activitat
Descriure les funcions del personal de suport (secretaria, administració, suport tècnic...).
c) Recursos materials i didàctics
Descriure tots els mitjans materials que s'utilitzaran en el desenvolupament de l'activitat: espais físics, recursos audiovisuals, informàtics, instrumentals...
Els recursos han de ser coherents amb la modalitat i tipus de formació i estar en relació amb la metodologia docent.
d) Criteris de selecció dels alumnes
Nombre màxim i mínim de participants així com els requisits que han de complir els alumnes per ser admesos al curs i els criteris de selecció que s'han emprat.
El contingut del programa ha de respondre a una necessitat de formació detectada a priori o a alguna demanda que ha de ser especificada.
Les activitats formatives en el món professional es deriven sempre d'una necessitat: raó, causa, problema o demanda, que les justifiquen.
Així mateix, hi ha sempre un col·lectiu sobre el qual recauen aquestes necessitats.
Els mètodes o instruments a utilitzar per conèixer aquestes raons, causes, problemes i demandes són variats i nombrosos, de manera que la seva selecció i posada en pràctica constitueix un exercici essencial del procés de formació d'adults.
Finalment, els resultats s'han d'interpretar en clau de si les mancances són resolubles o esmenables a través d'un procés d'aprenentatge.
Totes les metodologies tenen, en una ocasió o en una altra, la seva utilitat.
Però davant d'una activitat formativa concreta cal avaluar dues qüestions:
La metodologia educativa que s'utilitza per dur a terme una activitat formativa és una de les claus de l'èxit de la formació.
Els mètodes poden ser diversos, amb participació del professor o sense (formació a distància, on-line, estudi individual o col·lectiu, revisió de tasques entre col·legues); la participació dels professors també pot ser molt variada i tenir un paper actiu (classe magistral, seminari, tallers, grups petits) o passiu en el sentit de promoure i estimular l'aprenentatge directament dels coneixements (tutorat, supervisat, guiat...).
Es valorarà principalment si el sistema pedagògic proposat és adequat per obtenir els objectius plantejats amb els recursos disponibles, el nombre d'alumnes, els continguts, el tipus i duració de l'activitat.
El cas de la formació continuada no n'és una excepció.
En línies generals podem parlar d'avaluació:
Caldrà presentar la sol·licitud amb dos mesos d'antelació a la data de realització de l'activitat; en cas contrari la sol·licitud no serà admesa a tràmit.
L'entitat proveïdora ha de tenir seu social a Catalunya, independentment del lloc on es realitzi l'activitat.
L'organitzador ha de ser clarament visible sense donar lloc a confusió.
El seu logotip o nom haurà d'aparèixer clarament identificat al programa, el diploma, la pàgina web i qualsevol altre via de promoció de l'activitat.
No s'admetran activitats de formació presentades per entitats comercials de productes sanitaris o relacionats.
Cal aportar un breu CV de cada ponent.
La informació mínima necessària és: nom i dos cognoms, lloc de treball, grau acadèmic i experiència o formació relacionada amb el contingut que imparteix o tutoritza.
Cal informació en els materials de promoció de l'activitat (programa, web, etc.) sobre la via d'inscripció dels alumnes a l'activitat
Cal presentar una sol·licitud per cada activitat docent.
Es podrà sol·licitar l'acreditació de vàries edicions en el mateix formulari només quan canviïn dates, horaris i/o llocs de celebració, indicant-ho en l'apartat corresponent de la sol·licitud.
L'acreditació es vàlida durant un any natural a partir de la data d'inici de la primera activitat, per tant les edicions posteriors queden acreditades, ( veure apartat de reedicions d'una activitat ja acreditada ) sempre i quan es comuniqui amb un mínim de quinze dies d'antelació a la secretaria del CCFCPS.
Cal presentar la sol·licitud, preferentment, amb dos mesos d'antelació a la data de la realització de l'activitat.
L'organització té un màxim de 10 dies per contestar i solucionar les esmenes.
Activitats presencials: quan la durada és igual o inferior a 6 hores es requereix un 100% d'assistència amb control a l'inici i la finalització de l'activitat.
Per a durades superiors a sis hores es demana un 80% d'assistència.
Activitats a distància: cal especificar quin és el sistema de seguretat/accés.
El sistema ha de permetre obtenir totes les dades de participació i connexió.
Activitats mixtes: han de complir amb els requisits de l'activitat presencial i de l'activitat a distància.
Per tal que una activitat sigui admesa a tràmit ha de tenir una durada mínima d'una hora lectiva i una durada màxima de 100 hores.
La durada ha de ser suficient i adequada per a la consecució dels objectius proposats.
No s'inclouen en el còmput horari els períodes sense activitat docent (inauguracions, dinars, descansos, premis, visites...).
Per al còmput d'hores de les activitats a distància que es basin en continguts caldrà presentar una mostra del material docent.
No s'acrediten cursos dels quals no es disposi d'un mínim dels materials docents (25 %).
No es comptabilitzaran com a material docent les presentacions de powerpoint que no vagin acompanyades d'un àudio o vídeo explicatiu o d'informacions complementàries.
La carrega de treball de l'alumne, de moment, no es té en compte en l'estimació de la durada d'una activitat.
No obstant això, en cas de treballs de l'alumnat o de resolució de casos es tindrà en compte sempre que s'especifiqui la llargada mínima del treball en paraules.
Tota activitat no presencial requereix d'una previsió de les hores que haurà de dedicar l'alumnat per assolir els objectius d'aprenentatge.
La mesura estàndard, atès que es tracta de formació continuada adreçada a professionals en actiu, és d'una dedicació d'entre 3 i 5 hores setmanals com a màxim.
En el cas de fòrums només comptabilitzaran aquells que estiguin tutoritzats i siguin avaluatius amb criteris explícits més enllà de la participació, i que caldrà descriure i adjuntar.
Cal emplenar tots els apartats del formulari de sol·licitud ( www.acredita.net ) i adjuntar com a mínim els documents següents:
El programa de l'activitat on consti logotip, títol, lloc de realització, calendari, horari, temari i ponents
Els currículums, amb nom complet, professió, especialitat, lloc de treball i càrrec
El model de Diploma/Certificat que s'entregarà als alumnes
El model d'avaluació en cas que existeixi (aquest requisit varia segons la tipologia de l'activitat; vegeu requeriments específics)
Enquesta d'opinió dels participants (cal que valori els apartats següents: organització, metodologia, docents i la utilitat/aplicabilitat al lloc de treball)
Per tal que una activitat sigui admesa a tràmit caldrà abonar la taxa pel servei d'acreditació (dins dels deu dies hàbils de l'enviament de la sol·licitud) i adjuntar el comprovant bancari de l'ingrés a l'apartat corresponent d'Acredita.
Les taxes només es retornaran en aquelles sol·licituds on el resultat de la notificació hagi estat "No admesa a tràmit".
El control d'assistència es un requisit indispensable per admetre una activitat a tràmit.
Adjuntar el programa de l'activitat on hi consti títol, calendari, horari, temari, ponents...
Cal presentar el model de diploma/certificat que s'entregarà als alumnes.
Adjuntar model d'avaluació en cas que existeixi.
Caldrà especificar els sistemes de seguretat, accés i control de participació dels alumnes (mètode utilitzat, mínim exigit, adjuntar model).
Nombre d'hores estimades de participació de l'activitat: nombre total d'hores docents que cada alumne haurà de realitzar utilitzant el material docent proposat, sense presencia física a l'aula.
Indicar com s'ha determinat aquest nombre d'hores.
En formació continuada a distància no es recomana que la càrrega d'estudi o treball sigui superior a 3 - 5 hores a la setmana.
Adjuntar el programa-cronograma de l'activitat, amb els temps de dedicació previstos per a cadascuna de les unitats temàtiques que el composen, i el calendari de distribució dels materials.
Descriure l'acció tutorial assegurant una bona interacció entre alumnes i tutors.
Indicar les funcions i tasques de ltutor, via de contacte, disponibilitat, temps de resolució de consultes, ràtio d'alumnes per tutor...
El sistema de tutoria ha de constar en la publicitat que es faci de l'activitat i estar disponible durant tot el curs.
Presentar el material docent en qualsevol dels següents suports:
- Suport paper quan l'eix de l'activitat són els materials escrits.
- Suport electrònic quan l'eix de l'activitat són els materials per internet.
En cas d'activitats en línia, indicar la plataforma utilitzada i si existeix suport tecnològic.
També cal presentar una clau d'accés per poder entrar a la pagina web del curs.
Disposar d'un instrument d'avaluació sumativa de coneixements-aprenentatge dels participants, adequat als objectius descrits de l'activitat formativa.
Cal especificar el nivell mínim d'assoliment que es demana per lliurar el Diploma-Certificat.
Les sessions formatives promogudes pel comitè científic (sessions plenàries, simposis, taules rodones, ponències...).
Caldrà sol·licitar-les en un formulari independent quan hi hagi un nombre superior a 20 sessions.
Els cursos i tallers que es desenvolupin dins dels congrés s'hauran d'acreditar de manera independent.
Es lliurarà un certificat independent on consti que s'ha desenvolupat durant un congrés.
Comunicacions orals, pòsters, premis, visites... i simposis satèl·lit promoguts per la indústria, o aquelles activitats NO promogudes pel comitè científic.
Compliment de la normativa d'independència comercial: separació de les àrees científiques i comercials.
Declaració d'independència comercial dels ponents amb conflicte d'interessos.
Llistat d'entitats patrocinadores.
Es demana el 100% d'assistència a cadascuna de les sessions de les que es vulgui obtenir crèdits de FC.
Control d'assistència que permeti diferenciar a quines activitats assisteix una determinada persona.
Un únic certificat per activitat que inclogui totes les modalitats formatives.
Cada participant rep els crèdits en relació a la seva assistència a les diferents activitats.
És la única activitat de FC on es permet sumar els crèdits.
Enquesta d'opinió (s'accepta una enquesta global del congrés).
Les sessions clíniques programades:
Sessions clíniques (sèries de casos, exposició de casos ja resolts, casos amb experts...).
Sessions sobre guies de pràctica clínica.
Sessions transversals (qualitat assistencial, organització...).
Les sessions NO programades (revisió de casos...).
No s'acreditaran sessions de menys d' 1 hora de durada.
Cal un programa amb: un títol, un responsable per cas/sessió i un calendari amb un horari definit.
En cas que un resident presenti una sessió caldrà que consti, conjuntament, el nom de l'adjunt que el supervisa.
La participació ha de ser del 100% per sessió i del 80% del programa.
Cal explicar amb detall a l'apartat de justificació del formulari, les necessitats assistencials del servei/centre que sustentin els casos/temes escollits en el programa que es presenta i com han estat detectades aquestes necessitats.
Per exemple: dades d'indicadors d'activitat, esdeveniments adversos, hiperfreqüentació, etc.
Enquesta d'opinió (per sessió o per programa).
Aquelles estades a centres assistencials de referència on el professional s'incorpora a l'equip de treball d'una determinada àrea a temps complet per millorar i/o assolir aquelles competències que no pot fer al seu lloc de treball ja sigui perquè són noves tècniques, microespecialitzacions, o coneixements específics d'allà on fa l'estada.
Les visites a laboratoris farmacèutics i empreses de productes sanitaris o similars.
Les visites a hospitals o centres sanitaris sense objectius d'aprenentatge relacionats amb l'estada.
• Caldrà complimentar el Formulari de Sol·licitud en tots els seus apartats
• Caldrà la presència d'un tutor que en supervisi el procés.
• Un cop finalitzada l'estada el Cap de Servei o tutor haurà de complimentar una llista en relació amb la consecució dels objectius proposats.
• Enquesta d'opinió dels participants.
- Màxim 3 hores per un matí o una tarda.
Entenem taller com aquella activitat formativa curta i intensiva que realitzen un grup de persones on, en un context formatiu, aprenen i experimenten les tècniques d'un camp determinat de caràcter instrumental.
S'hi treballa una àrea molt específica d'aprenentatge, generalment amb aplicació a situacions reals o simulades.
L'alumne te un paper molt actiu en el seu procés d'aprenentatge.
Es fa un feedback formatiu de les habilitats/competències pràctiques tractades (avaluació d'habilitats).
Edicions successives d'una mateixa activitat
Es poden demanar edicions successives d'una mateixa activitat sempre que aquestes comencin i acabin dins de l'any en què l'acreditació és vàlida.
Per tant, les edicions posteriors podran optar a un sistema d'acreditació, pràcticament automàtic, quan s'introdueixin a la plataforma Acredita amb un mínim de quinze dies d'antelació de l'inici de la nova edició, adjuntant el programa de la nova edició on consti títol, calendari, horari, temari i ponents, amb l'objectiu que es pugui verificar que els aspectes fonamentals del programa mformatiu es mantenen idèntics.
Poden optar a reacreditar-se aquelles activitats que es repeteixen un segon any de manera exacta i que van obtenir un factor de qualitat igual o superior a 1,6.
Aquesta qualificació l'estableix el Consell Català de Formació Continuada de les Professions Sanitàries i es publica anualment a la pàgina web del Consell ( http://canalsalut.gencat.cat/ca/professionals/formacio/continuada/acreditacio_formacio_continuada ).
Aquest procediment estarà disponible tres mesos abans no finalitzi l'activitat anterior, i es podrà sol·licitar fins a quinze dies abans de la nova edició.
La data d'inici de les activitats reacreditades ha d'estar inclosa dins del segon any natural de l'activitat anterior.
Per exemple, una activitat amb un període de vigència de l'acreditació de l'1 de febrer de 2018 al 31 de gener de 2019 es podrà sol·licitar per al període comprès entre l'1 de febrer de 2019 i el 31 de gener de 2020.
L'activitat que es vol reacreditar ha de començar abans del 31 de gener de 2020.
La sol·licitud es pot fer dins de l'aplicació www.acredita.net, adjuntant la documentació següent actualitzada:
A cada sol·licitud d'acreditació se li assigna automàticament un número de registre al qual s'haurà de fer referència per qualsevol consulta.
La Secretaria Tècnica ha de comprovar que la sol·licitud s'adapta, en temps i forma, als requisits establerts.
Si hi ha defectes de forma, es sol·licitarà al proveïdor que en un termini de 10 dies enviï la informació que falta.
Si no es realitza dins el termini establert, es desestima la sol·licitud i s'arxivarà l'expedient.
Si la sol·licitud s'ajusta als requeriments, s'assigna a tres avaluadors del Consell Tècnic respectiu per a la seva valoració, de manera independent, en base als criteris comuns i mínims establerts.
De les qualificacions atorgades per cada avaluador i aplicant els barems establerts s'obté el Factor de Qualitat de l'activitat, que ha de resultar ≥1 per tal que aquesta pugui sigui acreditada.
Finalment, la Secretaria Tècnica juntament amb el coordinador dels respectius Consells Tècnics revisaran el procediment i emetran la comunicació del resultat de la sol·licitud, que s'enviarà per correu ordinari i es publicarà a la web.
El resultat de la sol·licitud podrà ser:
• ACREDITADA – L'activitat ha superat l'avaluació qualitativa i es comunicarà el nombre de crèdits concedits i les condicions que han de complir-se per la seva utilització.
• NO ACREDITADA – L'activitat no ha superat l'avaluació qualitativa que realitzen els avaluadors externs i es denega la seva acreditació.
El motiu de denegació sempre es el mateix: no ha superat la puntuació mínima exigida.
• DEVOLUCIÓ – Quan hi ha defectes de forma, continguts o d'altres, es sol·licitarà a l'organitzador que en un termini de 10 dies enviï la informació sol·licitada.
Si no es realitza dins el termini establert es desestimarà la sol·licitud.
Les devolucions també inclouen les activitats en què els avaluadors o coordinadors han detectat incompliments de requisits no esmenables.
• NO ADMESA A TRÀMIT – L'activitat no ha complert amb algun aspecte formal o requisit necessari per a la seva acreditació.
El motiu de retorn sempre és: no ha estat admesa a tràmit per no complir els requisits.
És l'únic cas on es retornen les taxes.
ANUL·LADA - L'organitzador està obligat a comunicar l'anul·lació de qualsevol activitat que no arribi a realitzar-se.
En el cas de l'anul·lació d'una activitat de la que ja s'ha emès la resolució, aquesta serà modificada amb les dades actualitzades.
POSPOSADA - Quan una activitat acreditada no es pot realitzar dins del calendari previst, es pot sol·licitar de posposar-la.
Aquest fet implica que l'acreditació queda vigent però sense calendari.
Les activitats acreditades poden posposar-se fins al màxim d'un any de l'inici del calendari de la primera sol·licitud.
En cas d'iniciar una edició dins d'aquest període, el calendari serà l'aplicable a la resta d'activitats, és a dir, un any natural des de l'inici de la primera edició.
Les comunicacions sobre les sol·licituds presentades aniran dirigides al responsable de l'entitat proveïdora que figuri en el formulari.
El proveïdor està obligat a comunicar l'anul·lació de qualsevol activitat que no arribi a realitzar-se.
En cas d'anul·lació quan ja s'ha emès la resolució d'acreditació, el proveïdor haurà de retornar l'original de la resolució a la Secretaria Tècnica on ha tramitat la sol·licitud.
Les Taxes només es retornaran per aquelles sol·licituds on el resultat de la notificació hagi estat "No admesa a tràmit".
Taxes per avaluar la sol·licitud d'acreditació d'activitats de formació continuada per a professionals sanitaris:
Procediment de pagament i comunicació de comprovants
Pagueu la taxa a través de l'aplicatiu Acredita mitjançant el servei online o fent un ingrés al compte corrent BBVA ES98 0182 4383 92 0201633216.
Pagueu la taxa fent un ingrés al compte corrent La Caixa ES82 2100 1031 44 0200004112.